CELEX: 62020TN0308
Language: fi
Date: 2020-05-18 00:00:00
Title: Asia T-308/20: Kanne 18.5.2020 – PL v. komissio

10.8.2020   
            
            
               FI
            
            
               Euroopan unionin virallinen lehti
            
            
               C 262/30
            
         
      Kanne 18.5.2020 – PL v. komissio
      (Asia T-308/20)
      (2020/C 262/41)
      Oikeudenkäyntikieli: ranska
      
         Asianosaiset
      
      
         Kantaja: PL (edustajat: asianajajat J. Van Rossum ja J.-N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 25.6.2019 tekemän päätöksen siirtää kantaja yksikön edun mukaisesti kehitys- ja yhteistyöpääosaston – EuropeAid – naapuruusosaston rahoituksesta, sopimuksista ja tarkastuksesta vastaavasta yksiköstä (DEVCO.F5.DEL.West Bank and Gaza Strip.006) Itä-Jerusalemista liikenteen ja liikkumisen pääosaston yhteisten resurssien MOVE.ENER linjalle (MOVE.SRD) Brysseliin 1.1.2013 alkavin takautuvin vaikutuksin ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan rikkomiseen, koska riidanalaisessa päätöksessä ei otettu huomioon virkamiestuomioistuimen 15.4.2015 antaman tuomion (F-96/13, EU:F:2015:29) ja unionin yleisen tuomioistuimen 13.12.2018 antaman tuomion (T-689/16, ei julkaistu, EU:T:2018:925) tuomiolauselmia perustelujen osalta, jotka ovat tuomiolauselmien tarpeellinen tuki, sillä perustelut ovat välttämättömiä tuomiolauselmien täsmällisen sisällön määrittämiseksi.
               
            
                  2)
               
               
                  Toinen kanneperuste, joka perustuu Euroopan unionin virkamiehiin sovellettavien henkilöstösääntöjen 2 ja 22 a artiklan rikkomiseen, koska riidanalaisen päätöksen teki viranomainen, joka ei ollut siihen toimivaltainen, ja perusteluvelvollisuus ja vilpittömän yhteistyön velvollisuus laiminlyötiin.